text: Penge skal sikre æblesejlads
  15 oktober 2016 kl. 15.57
  På Flensborg Fjord sejler de æbler til æblefestival. Et nyt projekt mellem fire byer har fået støtte, så projektet kan fortsætte to år. 
  Mellem Flensborg, Glücksburg, Kollund og Gråsten sejler flere gamle skibe, der er lastet med æbler. Æblerne bliver sejlet til æblefestivaler, som bliver holdt i hver af de fire byer. 
  Projektet har netop fået 115.00 kroner i bevilling, som kommer fra KursKultur og  Tourismus Agentur Flensburger Förde. Med de penge i ryggen, kan sejladsen fortsætte i to år, og det betyder også, at der i år vil blive sat busserne ind mellem de fire byer.
  I dag lørdag lagde skibene til i Gråsten og Kollund fyldt med æbler fra Glücksburg.
  - Jamen det gik egentlig fantastisk, siger Nis-Edwin List-Petersen, der har sejlet med et af skibene i dag. 
  - Det er mere symbolsk. Det, der sker nu, det er, at æblerne bliver solgt til gavn til Flensborg Museumshavn, fortæller Nis-Edwin List-Petersen. Æblesejladsen har været en tradition siden 1980, men den nye bevilling har gjort, at der nu er fire byer med i projektet.
  
  